《樊孟泰学宪客死黄梅余过之悽然有感》
明代·韩日缵

西泠掩涕读遗编，此日经过更惘然。未到三湘先赋鵩，虚占八惘有衔鳣。

曹溪人去传衣地，鲁国经成绝笔年。凄断江天云漠漠，招魂拟续楚骚篇。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。